**ZÁMER NA PRENÁJOM NEBYTOVÝCH PRIESTOROV
V OBCI ČIERNA LEHOTA, OKRES ROŽŇAVA**

Obec Čierna Lehota, zastúpená starostkou obce Ing. Ivetou Potočnou, so sídlom Čierna Lehota č. 68, 049 36 Slavošovce, IČO: 00328154, v zmysle § 9a ods.9, písmena c) Zákona SNR č. 138/1991 Z. z. o majetku obcí v znení neskorších predpisov a v súlade s uznesením Obecného zastupiteľstva v Čiernej Lehote č. 65/10/2024 **ponúka na prenájom nižšie špecifikované nebytové** **priestory** (ďalej len „NP):

**Identifikácia majetku:**

Nebytové priestory v budove bývalej COOP Jednoty so súpisným číslom 175, na pozemku registra C KN parc.č.53/2 zapísanej na Liste vlastníctva č. 778 v katastrálnom území Čierna Lehota. Spolu podlahová plocha o výmere 206,21 m2.

**Doba nájmu:**

Nájomná zmluva sa uzatvára na dobu určitú, t. j. od 01.05.2024 do 30.04.2034. Nájomca sa zaväzuje dodržať účel nájmu – predajňa potravín - po celú dobu trvania zmluvného vzťahu. Výpovedná lehota bude dohodnutá na dobu dvoch mesiacov.

**Cena:**

Maximálna cena je stanovená nasledovne:

 . za prenájom nebytového priestoru vo výške 160,- Eur/mesačne. Cena je určená bez energií.

**Podmienky pre uchádzačov:**

1. Cena za prenájom nebytového priestoru maximálne vo výške 160,- Eur/mesačne
2. Záujemca nemá žiadne evidované nedoplatky voči Obci Čierna Lehota
3. Horeuvedené priestory budú slúžiť výhradne na dohodnutý účel.

**Miesto a lehota na predkladanie ponúk:**

Záujemcovia môžu svoje cenové ponuky predkladať na adresu:

 OBEC ČIERNA LEHOTA

 Obecný úrad

 Čierna Lehota č.68

 049 36 Slavošovce

v uzatvorených obálkach označených heslom:

**„Prenájom nebytových priestorov – NEOTVÁRAŤ“**

Posledný deň prijímania ponúk: **26.04.2024 do 12.00 hod.** (rozhodujúci je dátum doručenia ponuky, nie dátum poštovej pečiatky). Každý záujemca môže predložiť iba jednu ponuku. Ak záujemca predloží viacero ponúk, budú všetky jeho ponuky zo zámeru na prenájom vylúčené.

Súťažné návrhy budú vyhodnotené obecným zastupiteľstvom dňa 29.04.2024 na obecnom úrade v Čiernej Lehote. Vyhodnotenie súťaže je verejné a môže sa ho zúčastniť okrem účastníkov súťaže aj verejnosť.

**Kritérium na vyhodnocovanie ponúk:**

Za najvýhodnejšiu sa môže považovať ponuka s najvyššou sumou za prenájom nebytových priestorov na mesiac a druhým kritériom bude účel využitia priestorov.

**Ponuka musí obsahovať:**

* Identifikačné údaje záujemcu (meno, priezvisko, bydlisko alebo názov, sídlo, IČO).
* Účel využitia prenajatého nebytového priestoru.
* Súhlas záujemcu – fyzickej osoby so spracovaním osobných údajov na účely zámeru a uzatvorenie nájomnej zmluvy v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonom
* Ak osoby oprávnené konať za právnickú osobu nie sú zapísané do zákonom ustanovenej evidencie a zároveň nie sú evidované v Registri právnických osôb, preukazujú svoje oprávnenie konať za právnickú osobu príslušným dokumentom.
* Vyhlásenie záujemcu, že nepatrí medzi osoby, ktoré si nemôžu priamym spôsobom prenajímať majetok Obce Čierna Lehota v zmysle § 9a, ods.1 zákona č. 138/1991 Zz. O majetku obcí v znení neskorších predpisov.
* Cenovú ponuku.

**Obhliadku nebytových priestorov** je možné vykonať po telefonickom dohovore na telefónnom čísle : 058/7883770

Nájomná zmluva na NP bude uzatvorená v zmysle ust. Zákona č. 116/1990 Zb. o nájme a podnájme nebytových priestorov v znení neskorších predpisov.

Vyhlasovateľ zámeru na prenájom si vyhradzuje právo neprijať žiadnu z predložených ponúk, ukončiť súťaž ako neúspešnú, alebo predĺžiť lehotu na vyhlásenie výsledku súťaže.

Vyhlasovateľ si vyhradzuje právo v prípade zistenia neúplnosti predkladaných ponúk z hľadiska požiadaviek vyhlasovateľa uvedených v podmienkach predkladania ponuky k zámeru na priamy prenájom vyradiť predloženú ponuku.

Zámer bude zverejnený na úradnej tabuli a internetovej stránke [www.obecciernalehota.sk](http://www.obecciernalehota.sk) podľa platnej legislatívy.

Zverejnené na úradnej tabuli obce Čierna Lehota dňa: 18.04.2024

Zvesené z úradnej tabule obce Čierna Lehota dňa: 27.04.2024

**V Čiernej Lehote, dňa 17.04.2024**

Ing. Iveta Potočná

starostka obce